
Bácsalmás Város Önkormányzatának Képviselő-testülete Légrádi Mária és Nagy Gábor képviselőket jelöli ki jegyzőkönyv-hitelesítőknek.

A kivonat hiteles.
Bácsalmás, 2025. április 14. 




Zobokiné Bite Gyöngyi 

81/2025. (IV. 14.) Bácsalmás v. öh.

Napirend megállapítása 	Határozat

I. Bácsalmás Város Önkormányzatának Képviselő-testülete a 2025. április 14-i soron kívüli ülésén a következő napirendi pontokat tárgyalja meg:

1. Háziorvosi alapellátás helyettesítéssel történő ellátása (1. sz. előterjesztés)
2. A ’The EUCF finances the development of an Investment Concept’ közvetlen brüsszeli forrású, angol nyelvű felhívásra benyújtott, ’Carbon-Smart Heating: Sustainable solutions for South Felso-Bacska’ című pályázati projekt előkészítésére illetve támogatói döntést követő projektmenedzsment szolgáltatás biztosítására irányuló megbízási szerződés utólagos jóváhagyása (2. sz. előterjesztés)
3. A ’The EUCF finances the development of an Investment Concept’ közvetlen brüsszeli forrású, angol nyelvű felhívásra benyújtott ’Carbon-Smart Heating: Sustainable solutions for South Felso-Bacska’ című pályázati projekt energetikai tanulmány készítést elvégző szolgáltató szervezet kiválasztása, az erre irányuló megbízási szerződés jóváhagyása (3. sz. előterjesztés)

II.	Jelen határozat normatív határozat.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző, általa az osztályvezetők

K. m. f.

	Németh Balázs s.k.	Patocskai Ibolya s.k.
	polgármester	jegyző


	Légrádi Mária s.k.	Nagy Gábor s.k.
képviselők, jegyzőkönyv-hitelesítők


A kivonat hiteles.
Bácsalmás, 2025. április 14. 




Zobokiné Bite Gyöngyi 
testületi adminisztrátor

82/2025. (IV. 14.) Bácsalmás v. öh.

Háziorvosi alapellátás 
helyettesítéssel történő ellátása 	Határozat

Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a megüresedett Bácsalmás II. számú felnőtt háziorvosi körzet egészségügyi szolgáltatás ellátását 2025. május 1. napjától Bácsalmás Város Önkormányzata biztosítja az alábbiak szerint:

1. Bácsalmás Város Önkormányzata a Bácsalmás II. számú felnőtt háziorvosi körzet háziorvosi alapellátásának helyettesítéssel történő ellátására megbízási szerződést köt a KOSZA-MED Kft.-vel az alábbiak figyelembevételével:
· Az egészségügyi szolgáltatás személyes ellátására kötelezett: dr. Kőhidi Csaba.
· Dr. Kőhidi Csaba helyettesítő háziorvos általános helyettesítését dr. Kőhidiné dr. Szabó Adrienn háziorvos és dr. Murcsek Edit háziorvos látja el.

2. A Képviselő-testület a rendelési időt heti 10 órában határozza meg az alábbiak szerint: 
· hétfő:	13,00 – 15,00 óra
· kedd:	13,00 – 15,00 óra
· szerda:	13,00 – 15,00 óra
· csütörtök: 	13,00 – 15,00 óra
· péntek:	13,00 – 15,00 óra

3. Bácsalmás Város Önkormányzata a Bácsalmás II. számú felnőtt háziorvosi körzet asszisztensi feladatainak ellátására Linnert Edit körzeti ápolóval 16 óra/hét, Baksai Péterné egészségügyi asszisztenssel 24 óra/hét egészségügyi szolgálati jogviszonyt létesít. Alkalmi helyettesítésüket Fiedler Tünde általános ápoló, sürgősségi szakápoló látja el. 

4. Bácsalmás Város Önkormányzata a Bácsalmás II. számú felnőtt háziorvosi körzet egészségügyi szolgáltatásának ellátásához 2025. május 1. napjától megkéri a működési engedélyt a Bács-Kiskun Vármegyei Kormányhivatal Bajai Járási Kormányhivatalától.

5. Bácsalmás Város Önkormányzata kezdeményezi a finanszírozási szerződés 2025. május 1. napjától történő megkötését a NEAK-nál.

6. A Képviselő-testület a Bácsalmás II. számú felnőtt háziorvosi körzet háziorvosi alapellátásának helyettesítéssel történő ellátásával kapcsolatos megbízási szerződést a jelen határozat melléklete szerint fogadja el.

7. A Képviselő-testület felhatalmazza Németh Balázs polgármestert a Bácsalmás II. számú felnőtt háziorvosi körzetben az egészségügyi alapellátás biztosítása és annak finanszírozása érdekében szükséges valamennyi jognyilatkozat és kötelezettségvállalás megtételére, beleértve a működést engedélyező, valamint a finanszírozást biztosító szervek esetleges észrevételeinek, hiánypótlásainak megfelelő szerződésmódosítást is. 

Határidő: azonnal
Felelős: Németh Balázs polgármester

Operatív felelős: Prikidánovics Antal szociális és hatósági osztályvezető

A határozatról értesül:
- kivonattal:	1. Németh Balázs polgármester
2. Patocskai Ibolya jegyző
3. Prikidánovics Antal szociálisi és hatósági osztályvezető
4. Horváth István Attila PBÜ osztályvezető
5. KOSZA-MED Kft.

K. m. f.

	Németh Balázs s.k.	Patocskai Ibolya s.k.
	polgármester	jegyző

	Légrádi Mária s.k.	Nagy Gábor s.k.
képviselők, jegyzőkönyv-hitelesítők


A kivonat hiteles.
Bácsalmás, 2025. április 14.         Zobokiné Bite Gyöngyi testületi adminisztrátor

Melléklet a 82/2025. (IV. 14.) Bácsalmás v. öh. jelölésű határozathoz

»Megbízási szerződés háziorvosi alapellátás helyettesítéssel történő ellátására 
(Bácsalmás II. számú felnőtt háziorvosi körzet betöltetlen praxis tartós helyettesítésére)

amely létrejött egyrészről  
Bácsalmás Város Önkormányzata (székhely: 6430 Bácsalmás Gróf Teleki József u. 4-8., PIR: 724320, adószám: 15724320-2-03, statisztikai számjel: 15724320-8411-321-03, bankszámla száma: 51000015-10009990-00000000, képviseli: Németh Balázs polgármester, mint Megbízó, (a továbbiakban Megbízó) másrészről 

KOSZA-MED Egészségügyi Szolgáltató Korlátolt Felelősségű Társaság (székhelye: 6723 Szeged, Csaba u. 45 A. ép. V. em. 13. ajtó, adószáma: 23713435-1-06, cégjegyzékszám: 06-09-018091 képviselője: Dr. Kőhidi Csaba ügyvezető és Dr. Kőhidiné Dr. Szabó Adrienn ügyvezető) mint – megbízott (továbbiakban: Megbízott) között az alábbiakban kikötött feltételek mellett, (együttes említésük esetén Felek) között az alulírott napon és helyen az alábbi feltételekkel: 

Jelen megállapodás tárgya az önálló orvosi tevékenységéről szóló 2000. évi II. törvény szerinti, területi ellátási kötelezettséggel működő, Bácsalmás II. számú felnőtt háziorvosi körzet helyettesítési feladatainak ellátása. 

Az önkormányzatokat terhelő egészségügyi alapellátási kötelezettség biztosítása érdekében, a kötelező egészségbiztosítás ellátásairól szóló 1997. évi LXXXIII. törvény, az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendelet, a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet és az önálló orvosi tevékenységről szóló 2000. évi II. törvényben foglaltak figyelembevételével, a mai napon, az alábbi feltételekkel:  

1. A Megbízott jelen megbízási szerződésben vállalt területi ellátási kötelezettsége Bácsalmás Város Önkormányzata Képviselő-testületének az egészségügyi alapellátás körzeteiről szóló 6/2017. (III. 31.) önkormányzati rendelet 1. melléklete szerinti II. számú felnőtt háziorvosi körzet helyettesítési feladatainak ellátására terjed ki.  
A szolgáltatás helye: Háziorvosi rendelő 6430 Bácsalmás, Hősök tere 6.  

2. Az alapellátás feladatait a KOSZA-MED Egészségügyi Szolgáltató Korlátolt Felelősségű Társaság személyes közreműködője Dr. Kőhidi Csaba személyes ellátásra kötelezett háziorvos látja el, aki a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendeletben foglaltak szerint háziorvosi ellátás gyakorlására jogosult. Dr. Kőhidi Csaba (szül.: Kőhidi Csaba 1977. 07. 06. an.: Kiss Mária,) működési nyilvántartási szám: 64369 személyes ellátásra kötelezett orvos külön megállapodásban önkéntesen és kifejezetten személyes adatai kezeléséhez – e megállapodás teljesítése érdekében és ahhoz szükséges mértékben – hozzájárul.  

3. Megbízott jelen megbízási szerződésben meghatározott háziorvosi helyettesítési feladatok ellátásáért 1.550.000 Ft/hó, azaz egymillió-ötszázötvenezer Ft/hó megbízási díjban részesül.
A kifizetés a Megbízott által kiállított számla alapján történik. A számla kiállítása a tárgyhónapot követő hónap 5. napjáig esedékes. A számla kiegyenlítésére a benyújtást követő 8 napon belül átutalással kerül sor a Megbízott OTP Bank-nál vezetett 11735005-20529169 számú számlájára. 
 A jogszabályban meghatározott járulékok megfizetésére a Megbízott köteles.  

4. Szerződő felek rögzítik, hogy 2025. május 01. napjától határozatlan időre szóló megállapodást kötnek a Bácsalmás II. sz. felnőtt háziorvosi körzet háziorvosi feladatainak ellátására. 

5. Szerződő felek rögzítik, hogy a Megbízott részéről a jelen szerződésben foglalt feladatokat a személyes ellátásra kötelezett orvos Dr. Kőhidi Csaba látja el.

6.  A felek megállapodnak, hogy jelen megállapodásban vállalt kötelezettségek a Megbízottat terhelik azzal, hogy az önálló orvosi tevékenységet a Háziorvos csak személyesen végezheti – akadályoztatásának jogszabályban meghatározott eseteit kivéve. 

7. Szerződő felek a megállapodásban a feladatellátás részletes feltételeit az alábbiak szerint kívánják szabályozni: 

8. A felek jogai és kötelezettségei:  
8.1. A Megbízott jogai és kötelezettségei: 
8.1.1. Megbízott köteles az alapellátásban részesített személyekről, a nyújtott ellátásról a jogszabályban foglaltaknak megfelelő orvosi dokumentációt és nyilvántartást vezetni, jelentési kötelezettségeinek az előírt módon és határidőre eleget tenni. Köteles betartani és felelősségi körében betartatni az ellátásra vonatkozó jogi és szakmai előírásokat, továbbá a munka, balesetvédelmi, tűzvédelmi előírásoknak eleget tenni.  
8.1.2. Megbízott köteles a háziorvosi ellátás személyi feltételeit folyamatosan biztosítani. Köteles gondoskodni maga továbbképzéséről, szakmai ismereteinek bővítéséről.  
8.1.3. Megbízott köteles előzetesen egyeztetni a Megbízóval a háziorvosi feladatok ellátását érintő változtatási igényekről. 
8.1.4. Megbízott a használatába adott rendelőt és eszközöket rendeltetésének megfelelően jogosult és köteles használni.  
8.1.5. A Megbízott az ellátási területen lévő lakók részére folyamatos egészségügyi ellátást nyújt. Megbízott köteles ellátni továbbá a rendelési idejében hozzáforduló személyeket, ha heveny megbetegedésük vagy krónikus betegségük miatt ellátatlanságuk az egészséget károsító, vagy a gyógyulást lassító állapotromláshoz vezethet. 
8.1.6. Megbízott köteles a jogszabályokban előírt nyilvántartások vezetésére, az adatok megőrzésére, és személyiségi jogok védelméről, valamint a betegek jogairól szóló rendelkezések maradéktalan betartására. 
8.1.7. Megbízott biztosítja a finanszírozó (egészségbiztosítási pénztár) felé szükséges adatok előírt határidőben történő továbbítását, a finanszírozás alapjául szolgáló kimutatások, elszámolások elkészítését. 
8.1.8. Megbízott vállalja az orvosszakmai minimumfeltételek közül a bruttó 10.000 azaz tízezer Ft alatti egyedi beszerzési értékű fogyóanyagok (gyógyszerek, orvosi fogyóanyagok kis értékű orvosi eszközök) pótlását. 

8.2. A Megbízó jogai és kötelezettségei:   
8.2.1. A Megbízó biztosítja a Bácsalmás II. számú felnőtt háziorvosi körzet működéséhez szükséges háziorvosi rendelőt az egészségügyi szolgáltatások nyújtásához szükséges szakmai minimumfeltételekről szóló 60/2003. (X.20.) ESzCsM rendeletben előírt minimum alapfelszereltséggel, berendezéssel, illetve informatikai háttérrel együtt. Megbízó biztosítja a jelentések és adminisztráció megtételéhez szükséges informatikai hátteret, mind szoftver, mind hardver mind telekommunikációs szolgáltatás tekintetében. A rendelő átadásakor a felszereltségről, berendezésről leltár készül. Az alapfelszereltség pótlásáról a Megbízó köteles gondoskodni. 
8.2.2. A Megbízó, mint az orvosi rendelő tulajdonosa vállalja, hogy továbbra is térítésmentesen biztosítja a 6430 Bácsalmás, Hősök tere 6. sz. alatti felnőtt háziorvosi rendelőt a Megbízott részére. 
8.2.3. A háziorvosi tevékenység ellátásához szükséges szakmai felelősségbiztosítás megkötése Megbízó felelőssége és kötelessége.
8.2.4. A Nemzeti Egészségbiztosítási Alapkezelővel Bácsalmás Város Önkormányzata köt finanszírozási szerződést. 
8.2.5. A Megbízó gondoskodik a rendelő közüzemi költségeinek fizetéséről (villamosenergia, fűtés, vízdíj, vezetékes telefon, illetve mobil telefon, veszélyes hulladék-szállítás, internet díj), a rendelő karbantartási munkáinak elvégzéséről, az informatikai rendszer működéséről, az irodai felszerelések biztosításáról. 
8.2.6. A Megbízó vállalja a rendelő, a váróhelyiség, és a vizesblokkok tisztántartását, a tisztítószerek, wc papír, fertőtlenítőszerek beszerzését. 

9. A rendelési idő meghatározása:  
Megbízott az Bács-Kiskun Vármegyei Kormányhivatal Bajai Járási Hivatala Népegészségügyi Osztály által kiadott működési engedélyben meghatározott időpontokban köteles rendelni. Megbízott a rendelési időt, illetve annak változását köteles mind a Megbízóval, mind az érintett lakossággal közölni. 
 
10.  A rendelési idő az alábbiak szerint alakul: 
Szerződő felek a rendelési időt heti tíz órában határozzák meg.   
Hétfő: 	13:00 – 15:00 óráig.  
Kedd:  	13:00 – 15:00 óráig.  
	Szerda:  	13:00 – 15:00 óráig 
Csütörtök:	13:00 – 15:00 óráig  
Péntek: 	13:00 – 15:00 óráig,  

  Rendelkezésre állás:  
Hétfőtől péntekig 08:00-16:00 óráig a rendelési időkkel nem érintett időszakban.  

Megbízott vállalja a szerződésben meghatározott rendelési idő betartását, kötelezettséget vállal arra, hogy a rendelési idő módosítását csak a Megbízó hozzájárulásával módosíthatja. 

11.  A helyettesítésre vonatkozó rendelkezések:  

Szerződő felek úgy állapodnak meg, hogy a személyes ellátást nyújtó helyettes orvos eseti vagy tartós akadályoztatása, szabadsága, illetve egyéb távolléte idejére — az ezt szabályozó rendeletnek megfelelően — Megbízott jogosult az egészségügyi feladatok ellátására saját költségén további, az EüM rendeletben és hatósági engedélyben foglaltaknak megfelelő harmadik személy (orvos) útján gondoskodni. 
Megbízott alkalmi helyettesítését Dr Kőhidiné Dr. Szabó Adrienn, a III. sz. felnőtt háziorvosi körzet háziorvosa, és Dr. Murcsek Edit felnőtt háziorvos láthatja el a Bács-Kiskun Vármegyei Kormányhivatal Bajai Járási Hivatala Népegészségügyi Osztály engedélye alapján.  
A helyettesítés a 6430 Bácsalmás, Hősök tere 6. szám alatti rendelőben történik.  
A helyettesítés időpontját a háziorvosok előzetesen egyeztetik, és arról a lakosságot értesítik.  

12.  Az ellátás nyújtásában résztvevő egészségügyi szakdolgozókra vonatkozó rendelkezések: 

A Megbízó vállalja az előírásoknak megfelelő szakképzettségű szakdolgozók foglalkoztatását, akik felett gyakorolja a munkáltatói jogokat.  
A Megbízott munkájának segítésében Linnert Edit körzeti ápoló 16 óra/hét és Baksai Péterné egészségügyi szakasszisztens 24 óra/hét egészségügyi szakdolgozók vesznek részt, alkalmi helyettesítésüket Fiedler Tünde általános ápoló, sürgősségi szakápoló láthatja el. 

13.  A szerződés megszűnésére, módosítására vonatkozó rendelkezések:  

Mind a Megbízó, mind a Megbízott jogosult a szerződést írásban, indoklással ellátva 60 napos felmondási idővel felmondani. A felmondási idő alatt a Megbízott köteles változatlan tartalommal a folyamatos ellátást biztosítani.    
Megbízó a megállapodást azonnali hatállyal akkor mondhatja fel, ha  
· Megbízott a megállapodásban vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésére vonatkozó előírásokat,  
· Megbízott önálló egészségügyi tevékenység végzésére való jogosultságát bármely okból elveszti.  

14.  A kártérítésre, kártalanításra vonatkozó rendelkezések:  

A Megbízót ért károkozás esetén (amennyiben Megbízott a szerződésben foglalt kötelezettségeit nem teljesíti) a Megbízott kártalanítási kötelezettséggel tartozik.  
A működéssel kapcsolatosan a Megbízott által harmadik személynek okozott kárért a Megbízott saját jogán köteles helytállni, Megbízó ezzel kapcsolatos felelősségét kizárja.   

15.  Egyéb rendelkezések: 

Jelen szerződésben nem szabályozott kérdésekben a hatályos egészségügyi és társadalombiztosítási jogszabályokat, valamint a Ptk. rendelkezéseit kell alkalmazni. Jelen szerződést a felek az egészségügyről szóló 1997. évi CLIV. törvény, az önálló orvosi tevékenységről szóló 2000. évi II. törvény, az önálló orvosi tevékenységről szóló 2000. évi II. törvény végrehajtásáról rendelkező 313/2011. (XII.23.) Korm. rendelet, a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendeletben, valamint az egészségügyi szolgáltatások nyújtásához szükséges szakmai minimumfeltételekről szóló 60/2003. (X.20.) ESzCsM rendeletben  foglaltak szerinti területi ellátási kötelezettséggel a háziorvosi feladatok ellátása érdekében kötik meg. 

16.  A megbízott jelen szerződés aláírásával kijelenti, hogy megfelel a nemzeti vagyonról szóló 2011. évi CXCVI. törvény (Nvtv.) 3. § (1) bekezdés 1) alapján átlátható szervezetnek minősül. 

17. Jelen szerződést szerződő Felek elolvasás és értelmezés után, mint akaratukkal mindenben megegyezőt alulírott helyen és időben jóváhagyólag aláírták. 

18. Jelen szerződés 6 példányban készült, melyet Bácsalmás Város Önkormányzat Képviselő-testülete a 82/2025. (IV. 14.) Bácsalmás v. öh. számú határozatával hagyott jóvá. 

19. A megbízási szerződés 2025. május 1. napján lép hatályba.

Bácsalmás 2025. április 14. 
 
        ……………………………………  	 	     …………………………………… 
	Megbízó  	 	 	 	 	 	Megbízott 
	  Németh Balázs polgármester 	Dr. Kőhidi Csaba ügyvezető 
      Bácsalmás Város Önkormányzata 	KOSZA-MED Egészségügyi Szolgáltató Kft.
 

……………………………………….                                                     …………………………………………
                    Patocskai Ibolya                                                                            Megbízott
                             jegyző                                                             Dr. Kőhidiné Dr. Szabó Adrienn ügyvezető
                                                                                                    KOSZA-MED Egészségügyi Szolgáltató Kft.


………………………………………. 
            Horváth István Attila 
            pénzügyi ellenjegyző


II. sz. felnőtt háziorvosi körzet

	
	A
	B
	C
	D

	1
	Közterület neve
	Közterület jellege
	Házszám
	Rendelés helye

	2
	Petőfi
	utca
	1-65/a
	Bácsalmás,	 
Hősök tere 6.

	3
	Petőfi
	utca
	2-62
	

	4
	Szent János
	utca
	2-24
	

	5
	Szent István
	utca
	2-36
	

	6
	Vörösmarty
	sor
	1-63
	

	7
	Vörösmarty
	sor
	2-76
	

	8
	Árpád vezér
	utca
	1-61
	

	9
	Árpád vezér
	utca
	2-62
	

	10
	Köztársaság
	utca
	1-43
	

	11
	Köztársaság
	utca
	2-54
	

	12
	József Attila
	utca
	1-19
	

	13
	József Attila
	utca
	2-20
	

	14
	Rákóczi
	út
	1-25
	

	15
	Rákóczi
	út
	2-32
	

	16
	Kishíd
	utca
	1-29
	

	17
	Kishíd
	utca
	2-18
	

	18
	Mélykúti
	út
	1-13
	

	19
	Mélykúti
	út
	2-14
	

	20
	Dugonics
	utca
	1-35
	

	21
	Dugonics
	utca
	2-52
	

	22
	Dobokai
	út
	1-5
	

	23
	Dobokai
	út
	2-14
	

	24
	Damjanich
	utca
	1-79
	

	25
	Damjanich
	utca
	2-74
	

	26
	Bezdán
	utca
	teljes
	

	27
	Kosztolányi
	utca
	1-17
	

	28
	Béke
	utca
	1- 27
	

	29
	Béke
	utca
	2-28
	

	30
	Bartók Béla
	utca
	1-41
	

	31
	Bartók Béla
	utca
	2-56
	

	32
	Kinizsi Pál
	utca
	1-13
	

	33
	Kinizsi Pál
	utca
	2-46
	

	34
	Bem tábornok
	utca
	1-7
	

	35
	Bem tábornok
	utca
	2-10
	

	36
	Korona
	utca
	1-35
	

	37
	Korona
	utca
	2-28
	

	38
	Táncsics Mihály
	utca
	1-69/B
	

	39
	Táncsics Mihály
	utca
	2-74
	

	40
	Rózsa
	utca
	1-21
	

	41
	Rózsa
	utca
	2-20
	

	42
	Posta
	utca
	1-37
	

	43
	Posta
	utca
	2-16
	

	44
	Szent János
	utca
	30-46
	

	45
	Szent János
	utca
	19-37
	

	46
	Dob
	utca
	1-47
	

	47
	Dob
	utca
	2-50
	

	48
	Kossuth Lajos
	utca
	89-151
	

	49
	Kossuth Lajos
	utca
	94-160
	

	50
	Toldi
	utca
	14-26
	

	51
	Toldi
	utca
	17-37
	

	52
	Proletár
	utca
	2-32
	

	53
	Proletár
	utca
	1-43
	

	54
	Dózsa György
	utca
	22/a-32
	

	55
	Dózsa György
	utca
	31-43
	

	56
	Dobokanagyjárás
	tanya
	teljes
	

	57
	Telekiszőlők
	tanya
	23-70
	


                                                                                                                                                                                                              «

Bácsalmás Város Önkormányzatának
                Képviselő-testülete 
K i v o n a t 

a Bácsalmás Város Önkormányzata Képviselő-testületének
2025. április 14-i soron kívüli nyílt ülésének jegyzőkönyvéből 

(Kihagyva a kihagyandókat.)

83/2025. (IV. 14.) Bácsalmás v. öh.

A ’The EUCF finances the development of 
an Investment Concept’ közvetlen brüsszeli 
forrású, angol nyelvű felhívásra benyújtott, 
’Carbon-Smart Heating: Sustainable solutions 
for South Felso-Bacska’ című pályázati projekt 
előkészítésére, illetve támogatói döntést követő 
projektmenedzsment szolgáltatás biztosítására 
irányuló megbízási szerződés utólagos jóváhagyása 	Határozat

1. Bácsalmás Város Önkormányzatának Képviselő-testülete (a továbbiakban: Képviselő-testület) utólagosan jóváhagyja, hogy az EUCF pályázati rendszerre benyújtásra kerülő „Carbon-Smart Heating: Sustainable solutions for South Felso-Bacska” elnevezésű projekt előkészítési, illetve pozitív támogatói döntés esetében projektmenedzsmenti feladatok elvégzésére árajánlatkérés történt az alábbi gazdasági szereplőktől:

· Járfás Anna EV. (9700 Szombathely, Fogaras u. 8. 4/18., adószám: 49177118-1-38, elérhetőség: anna.jarfas@gmail.com)
· Gere-Molnár Zsuzsanna EV. (1096 Budapest, Lenhossék u. 13. II./15., adószám: 59954262-1-43, elérhetőség: amzsuu@gmail.com)
· Semper Prodest Kft. (1144 Budapest, Szentmihályi út 11. 5. em. 16., adószám: 27983410-2-42, elérhetőség: csernati.gabor@semperprodust.hu)

2. A Képviselő-testület jóváhagyja, hogy EUCF pályázati rendszerre benyújtásra kerülő „Carbon-Smart Heating: Sustainable solutions for South Felso-Bacska” elnevezésű projekt előkészítési, illetve pozitív támogatói döntés esetében projektmenedzsmenti feladatok elvégzésére vonatkozóan az Önkormányzat szerződést kötött legjobb ajánlata alapján Járfás Anna egyéni vállalkozóval 2.160.000 Ft + ÁFA (0%) = 2.160.000 Ft összegben.

3. A Képviselő-testület utólagos jóváhagyja az előterjesztés és a jelen határozat mellékletét képező megbízási szerződést.

Határidő: azonnal
Felelős: Németh Balázs polgármester

Operatív felelős: Száhl Imre pályázati referens

	A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Száhl Imre pályázati referens

K. m. f.

	Németh Balázs s.k.	Patocskai Ibolya s.k.
	polgármester	jegyző

	Légrádi Mária s.k.	Nagy Gábor s.k.
képviselők, jegyzőkönyv-hitelesítők


A kivonat hiteles.
Bácsalmás, 2025. április 14.          Zobokiné Bite Gyöngyi testületi adminisztrátor

Melléklet a 83/2025. (IV. 14.) Bácsalmás v. öh. jelölésű határozathoz


»MEGBÍZÁSI SZERZŐDÉS

amely létrejött egyrészről 
Szervezet megnevezése: 	Bácsalmás Város Önkormányzata
Képviseli: 			Németh Balázs polgármester
Székhely: 			6430 Bácsalmás, gr. Teleki J. u. 4-8.
Adószám:			15724320-2-03
mint Megbízó, másrészről 

Cég megnevezése: 		Járfás Anna e.v.
Képviseli: 			Járfás Anna
Székhely: 			9700 Szombathely, Fogaras u. 8. 4/18.
Adószám: 			49177118-1-38
Statisztikai számjel:		49177118702023118		
Bankszámla szám:		12094507-01958799-00100001
mint Megbízott (továbbiakban együtt Felek) között az alulírott helyen és napon az alábbi feltételek szerint:

1. Előzmény

Megbízó pályázatot nyújtott be a Megbízott együttműködésével a ’The EUCF finances the development of an Investment Concept’ nevű közvetlen Brüsszeli forrású, angol nyelvű felhívásra, melynek címe ’Carbon-Smart Heating: Sustainable solutions for South Felso-Bacska’, pályázati azonosítója 07HU001615R.

2. A tárgy

A Megbízó megállapodott a Megbízottal, hogy az lássa el a ’The EUCF finances the development of an Investment Concept’  című felhívása benyújtani tervezett pályázathoz szükséges projekt előkészítési feladatait az alábbiak szerint:
· a Megrendelő által kapott hozzáféréssel az EUCF Website User Zone (továbbiakban: WUZ) felületén (linkje: https://fmp.eucityfacility.eu/iss/Login/index.php ) keresztül a Megrendelő számára támogatási kérelem (WUZ felületen angol megnevezése: Application Form) kitöltése a kapcsolódó jelentkezési útmutatók (angol megnevezésük: FAQs, Guidelines for Applicants) alapján,
· a kérelemhez kapcsolódó mellékletek előkészítésében történő közreműködés és azok feltöltése a WUZ felületen,
· kapcsolattartás a Támogatást Kezelő Szervezettel (továbbiakban: Támogató Szervezet), nemzeti kapcsolattartókkal,
· szükség esetén a WUZ Helpdesk felületén belül kérések (angolul: query) indítása,
· az EUCF 7. pályázati körének végső benyújtási határidejéig a kérelem benyújtása a WUZ felületén,
· a kérelem benyújtását követően a Támogató Szervezet részéről érkező kérdések megválaszolásában való közreműködés.
· a támogatói szerződéshez kapcsolódó dokumentumok kitöltése, a kapcsolódó online meetingeken való részvétel, kapcsolattartás és tájékoztatás a Megrendelő részére.

A Megbízott ellátja a pályázathoz kapcsolódó projektmenedzsmenti feladatait az alábbiak szerint: 
· Az EUCF pályázathoz kapcsolódó kapacitás bővítési tanuló program online kurzusainak teljesítését,
· A projekt kidolgozása alatt kapcsolattartást a Megbízóval, az országos kapcsolattartóval, valamint a brüsszeli központtal (WUZ – Helpdesk) angol nyelven,
· A Beruházási koncepció angol nyelvű összefoglalójának rögzítése a WUZ angol nyelvű felületén,
· A pályázati elszámoláshoz kapcsolódó dokumentumok kezelése.
· A második részlet kifizetési kérelmének benyújtása.

A 2. pontban meghatározott feladat ellátásáért a Megbízó a 4. pontban foglaltak szerint a pályázat nyertessége esetén sikerdíj fizetésére köteles.

3. A Felek jogai és kötelezettségei

a) Megbízott a Megbízó által számára biztosított információk alapján, legjobb tudása szerint, a szerződés feltételeinek megfelelően teljesíti a szerződésben vállalt feladatait.
b) Megbízott vállalja, hogy a megbízást a tőle elvárható legnagyobb gondossággal teljesíti.
c) A Szerződésből származó jogok gyakorlása és a kötelezettségek teljesítése során a Felek a jóhiszeműség és a tisztesség követelményeinek megfelelően, kölcsönösen és fokozottan együttműködve kötelesek eljárni.
d) A Megbízott feladatvégzéséhez szükséges infrastruktúrát a Megbízó biztosítja. A Megbízott tevékenységét székhelyén és/vagy telephelyén, szükség esetén a Megbízónál és/vagy a projekt helyszínén végzi.
e) A Megbízó köteles a teljesítéshez szükséges minden adatot, információt teljes körűen, a lehető legrövidebb időn belül a Megbízott rendelkezésére bocsátani és a Megbízott adatszolgáltatási felhívását teljesíteni. Ezen dokumentumok, illetve információk hiánya befolyásolhatja a Megbízott teljesítését, késedelmes szolgáltatása pedig veszélyeztetheti a közösen kialakított ütemterv és határidők betartását. Az adatok valótlanságából, helytelenségéből származó hibákért a Megbízott felelősséget nem vállal. 
f) A Megbízott nem felelős a Megbízó által szolgáltatott információk hitelességéért. Megbízott nem vállal felelősséget Megbízó vagy nem a Megbízott érdekkörébe tartozó harmadik felek által átadott információk tartalmáért, de megteszi a tőle elvárható intézkedéseket az információk ellenőrzésére.
g) Amennyiben a Megbízó a Megbízott által kért adatokat nem szerződésszerűen, hiányosan vagy késedelmesen szolgáltatta, és erre a Megbízott a Megbízó figyelmét felhívta, akkor Megbízott teljesítésének határideje a késedelembe esés napjától a teljesítésig tartó időtartammal meghosszabbodik. A Megbízott részére megállapított határidők a Megbízó késedelme esetén azzal azonos mértékben automatikusan meghosszabbodnak. 
h) Amennyiben a Megbízó késedelmes információszolgáltatása vagy más ok miatt a Megbízott többletmunkára kényszerül, vagy egyéb, a Megbízott érdekkörén és befolyásán kívül eső körülmény következtében a Szerződésben meghatározott feladatok határidőben nem kezdhetők meg, illetve nem teljesíthetők, a Megbízott tájékoztatja erről a Megbízót, valamint jogosult a Szerződésben meghatározott feladatok elkészítését és a szerződést felfüggeszteni a késedelem elhárításáig. Amennyiben ilyen jellegű késedelem történik, és többletfeladatok elvégzése válik szükségessé a Megbízott a szerződés teljesítéséhez szükséges többlet-időráfordítás alapján további díjazásra jogosult, melynek mértéke óránként nettó 15.000 Ft. A Megbízott köteles ezen többletráfordítását a Megbízó részére írásban előre kimutatni, melynek írásos vissza igazolása esetén jogosult a Megbízott a többlet feladatot elvégezni, ellenkező esetben megtagadhatja azt.
i) A megbízási szerződés alapján a Megbízott köteles a Megbízó utasítása szerint eljárni. Ha a Megbízó célszerűtlen vagy szakszerűtlen utasítást ad, erre a Megbízott köteles őt figyelmeztetni. Ha azonban a Megbízó a figyelmeztetés ellenére utasítását fenntartja, az utasítás teljesítéséből eredő károk Megbízót terhelik. 
j) A Megbízott jogosult közreműködőt, teljesítési segédet, szakértőt, alvállalkozót (az „alvállalkozó”) igénybe venni, akinek Megbízó ugyanolyan körű adatszolgáltatást biztosít, mint amelyet jelen szerződés a Megbízott felé előír. A szakértő munkájával kapcsolatos költségek és felelősség a Megbízottat terhelik. 
k) Megbízó jogosult a szerződés teljesítése során bármikor ellenőrzést végezni és a munkák állásáról tájékozódni. 
l) Megbízó köteles tájékoztatni az adataiban bekövetkezett változásról a Megbízottat a változást követő 3 munkanapon belül, és a Felek együttesen kezdeményezik a regisztrációs adatok módosítását. 

4. Megbízási-, sikerdíj és határidők

1) Jelen megbízási szerződés kezdete 2024. december 12. napja.

a) Felek megállapodnak abban, hogy Megbízott csakis kizárólag akkor nyújthat be projekt előkészítésre vonatkozóan számlát, ha a benyújtott támogatási kérelem pozitív elbírálásban részesül. Amennyiben a benyújtott támogatási kérelmet az Irányító Hatóság nem részesíti támogatásban, akkor Megbízottnak Megbízó irányába pénzügyi teljesítésre vonatkozó igénye nem lehetséges.
b) A projektelőkészítéshez kapcsolódó sikerdíj összegét a Felek az alábbiak szerint határozzák meg: 
Nettó 1 440 000,-Ft AAM, azaz nettó egymillió-négyszáznegyvenezer forint AAM.

c) Felek megállapodnak, hogy Megbízó a projekt előkészítéshez kapcsolódó megbízási díjat a Megbízott részére egy összegben, a támogatói szerződés megkötése után, Bácsalmás Város Önkormányzata részére kiutalt támogatási előleg számlára történő beérkezésétől számított 10 napon belül fizeti meg banki átutalással.

d) A projektmenedzsmenthez kapcsolódó megbízási díj összegét a felek az alábbiak szerint határozzák meg:
Nettó 720 000,-Ft AAM, azaz nettó hétszázhúszezer forint AAM.

e) Felek megállapodnak, hogy Megbízó a projektmenedzsmenthez kapcsolódó megbízási díjat a Megbízott részére egy összegben, a Beruházási koncepció elfogadása után, Bácsalmás Város Önkormányzata részére kiutalt támogatási összeg (előlegen felüli maradvány) számlára történő beérkezésétől számított 10 napon belül fizeti meg banki átutalással.

f) Késedelmes fizetés esetén a Megbízó a Megbízott részére köteles késedelmi kamatot fizetni a késedelembe esés napját követő 15. naptári naptól. A késedelmi kamat mértéke vállalkozások között a Ptk. 6:155. §-ban meghatározott mértékű kamat, egyéb esetben a Ptk. 6: 47-48. § irányadó.

g) Felek megállapodnak abban, hogy amennyiben a Megbízó a megállapított megbízási díj fizetésével késedelembe esik, akkor a Megbízott az összeget követelheti a késedelembe esés időpontjától.

5. Felelősség

a) Megbízott felelősségére az általános szabályok vonatkoznak, így különösen a Polgári Törvénykönyvről szóló 2013. évi V. törvény rendelkezései.
b) Megbízott felelőssége kizárólag a részére ténylegesen e szerződés keretében megfizetett megbízási díjak erejéig áll fenn. 
c) A szerződő felek megállapítják, hogy a megbízás során a Megbízott gondos eljárásra köteles, de eredményfelelősség nem terheli. 
d) Bármely, a Megbízott felelősségével kapcsolatban eredő igényt a Megbízó köteles legkésőbb annak tudomására jutásától számított három hónapon belül bejelenteni. Amennyiben az igénybejelentés az adott munkaanyag vagy részmunkaanyag átadásától vagy a megbízás végleges teljesítésétől számított 18 hónap eltelte után történik, a Megbízott nem tartozik felelősséggel.
e) Ha a Megbízott nem tudja teljesíteni a pályázatban meghatározott energetikai tervek és kapcsolódó egyéb elemzések határidőre történő benyújtását, abban az esetben az el nem végzett feladatok arányában pénzvisszafizetésre kötelezett. 

6. Kapcsolattartás és kommunikáció

a) A Felek egymás között a kapcsolatot első sorban elektronikus úton tartják, ismerve és vállalva az ezzel kapcsolatos kockázatokat. 
b) A tájékoztatás módja elsősorban e-mailen történik. A Megbízott nem vállal semmilyen felelősséget azon információkért melyet telefonon közölt vagy közöltek harmadik felek a Megbízóval. 
c) A Szerződés keretében küldendő mindenféle értesítésnek, ajánlatnak, utasításnak vagy más egyéb közlendőnek (együttesen „értesítés”) írásban kell készülnie, és személyesen, postán vagy e-mailen juttatandó el a Szerződésben meghatározott címekre. 
d) Amennyiben a postai küldemény „a címzett az átvételt megtagadta” vagy „a címzett ismeretlen” jelzéssel érkezik vissza a feladóhoz, úgy a küldeményt a postai feladás napjától számított 5 napon belül kézbesítettnek tekintik a felek, függetlenül attól, hogy a címzett Fél azt megkapta-e vagy sem. 
e) A Megbízó kifejezetten kéri és hozzájárul ahhoz, hogy a Megbízott a Szerződés hatálya alatt, illetve azt követően − a hozzájárulás kifejezett visszavonásáig – a Megbízó részére elektronikus úton Megbízó által meghatározott kapcsolattartója e-mail-címére hírlevelet, információt küldjön.
f) A megbízási szerződés alapján Megbízott köteles Megbízó utasítása szerint eljárni. Ha Megbízó célszerűtlen vagy szakszerűtlen utasítást ad, erre Megbízott köteles őt figyelmeztetni. Ha azonban Megbízó a figyelmeztetés ellenére utasítását fenntartja, az utasítás teljesítéséből eredő károk a Megbízót terhelik.
g) A Megbízó részéről felelős kapcsolattartó: 
Név: 	Száhl Imre
Tel.: 	+36 30 466 2513
E-mail: szahl.imre@bacsalmas.hu
A Megbízott felelős kapcsolattartó: 
Név: 	Járfás Anna
Tel.: 	+36 30 620 9443
E-mail: anna.jarfas@gmail.com
A kapcsolattartó személyében bekövetkezett változást a Felek kötelesek azonnal, írásban jelezni.
h) Felek a szerződés teljesítése során kiemelt figyelmet fordítanak a környezettudatosságra:
· a kapcsolattartás elsődleges formája elektronikus úton (e-mail) valósul meg,
· a nyomtatást, a papírfelhasználást minimalizálják,
· a környezetterhelés csökkentése érdekében csak a legszükségesebb esetekben folytatnak személyes egyeztetést. Utazás során előnyben részesítik a tömegközlekedést.

7. Titoktartás, szellemi termék és versenytilalom

a) Megbízó nem jogosult semmilyen, a Megbízott által készített, a szolgáltatással kapcsolatos anyagot a Megbízott előzetes hozzájárulása nélkül harmadik fél részére kiadni, elérhetővé tenni vagy nyilvánosságra hozni, kivéve a Megbízó tulajdonosait és felügyeleti szerveit, valamint a támogatási kérelmet befogadó hatóságot, illetve a pályázattal kapcsolatos ellenőrzési tevékenységek végzésére felhatalmazott szervezeteket.
b) A Felek kijelentik, hogy a jelen szerződés szerinti együttműködésük során tudomásukra jutó üzleti, szakmai, illetve egymás intézményi tevékenységével kapcsolatos bármely információt bizalmasan kezelnek. A titoktartás szabályait mindkét fél köteles betartani és munkatársaival betartatni.
c) A Felek vállalják, hogy a szerződésben vállalt feladatok folyamán és a szerződés teljesítését (a teljesítés időpontja a számla kelte) követő 12 hónapon belül a másik fél beleegyezése nélkül nem ajánlanak munkát a másik Fél alkalmazásában álló olyan munkatársnak, aki a szerződés tárgyát képező projekt megvalósításában részt vett, és akit annak folyamatában ismert meg. Amennyiben bármelyik fél ezen kötelezettségét megszegi, úgy köteles a másik félnek az alkalmazni kívánt alkalmazott részére kikötött, legutolsó teljes havi juttatás tizenkétszeres összegével azonos mértékű átalány-kártérítési díjat fizetni.

8. Referencia

a) A Megbízó hozzájárul, hogy a Szerződés sikeres teljesítését követően Megbízott a Megbízó nevét, a teljesítés idejét és a feladat körülírását referenciái között feltüntesse, nyilvánosságra hozza.
b) A Megbízó továbbá kötelezettséget vállal arra, hogy a Szerződés teljesítését követő 5 éves időszakban a Megbízott által kért formában a referenciaigazolást a Megbízott írásbeli kérését követő 8 munkanapon belül kiállítja, azt cégszerűen aláírja.

9. Szerződés módosítása, megszűnése

a) A Szerződés megszűnik a teljesítéssel. 
b) A Megbízó a szerződéstől a szerződés teljesítésének megkezdése előtt bánatpénz fizetése mellett bármikor elállhat, ezt követően a teljesítésig a szerződést bánatpénz fizetése mellett felmondhatja, köteles azonban a Megbízottnak a megbízási díj arányos részét megfizetni. A bánatpénz összege elállás esetén a nettó megbízási díj 20%-a, felmondás esetén pedig a megbízási díjból meg nem fizetett rész 20%-a. 
c) A felek a szerződés rendes felmondásának jogát korlátozzák, a szerződést csak rendkívüli módon lehet felmondani. A rendkívüli felmondás jogával a felek akkor élhetnek, ha a másik fél a szerződés céljának elérést nagymértékben veszélyeztető magatartást tanúsít, és az együttműködést ellehetetleníti.
d) A Felek bármelyike jogosult a szerződést azonnali hatállyal írásban felmondani, amennyiben a másik fél fizetésképtelenné válik, vagy vele szemben jogerős bírói határozattal felszámolási vagy csődeljárás indul, illetve a másik fél súlyos szerződésszegése esetén. A felek súlyos szerződésszegésnek tekintik különösen, de nem kizárólagosan az alábbi eseteket:
· a Felek bármelyike megsérti titoktartási kötelezettségét,
· bármelyik fél saját felróható magatartása következtében
· kötelezettségei teljesítésével ismételten késedelembe esik,
· a másik Fél ismételten megszegi adatszolgáltatási kötelezettségét.

10. Záró rendelkezések

a) A Felek megállapodnak abban, hogy jelen szerződéssel kapcsolatos vitás kérdéseket lehetőleg békés úton rendezik. Amennyiben ez nem vezetne eredményre, úgy a Megbízó székhelye szerint illetékes bíróság kizárólagos illetékességét kötik ki.
b) A jelen szerződésben nem szabályozott kérdésekben a Polgári Törvénykönyv rendelkezései az irányadók.
c) Jelen szerződés csak írásban módosítható.
d) Felek a szerződést, mint akaratukkal mindenben megegyezőt elfogadják és 4 példányban aláírják, melyből 1 példány Megbízottat és 3 példány Megbízót illet.

Bácsalmás, 2024. december 12.					Bácsalmás, 2024. december 12.

			
	Németh Balázs	Járfás Anna
	polgármester	egyéni vállalkozó
	Megbízó	Megbízott«



Bácsalmás Város Önkormányzatának
                Képviselő-testülete 
K i v o n a t 

a Bácsalmás Város Önkormányzata Képviselő-testületének
2025. április 14-i soron kívüli nyílt ülésének jegyzőkönyvéből 

(Kihagyva a kihagyandókat.)

84/2025. (IV. 14.) Bácsalmás v. öh.

A ’The EUCF finances the development of an
Investment Concept’ közvetlen brüsszeli forrású,
angol nyelvű felhívásra benyújtott ’Carbon-Smart
Heating: Sustainable solutions for South Felso-Bacska’
című pályázati projekt energetikai tanulmány készítést
elvégző szolgáltató szervezet kiválasztása, az erre 
irányuló megbízási szerződés jóváhagyása 	Határozat

1. Bácsalmás Város Önkormányzatának Képviselő-testülete (a továbbiakban: Képviselő-testület) utólagosan jóváhagyja, hogy az ’The EUCF finances the development of an Investment Concept’ közvetlen brüsszeli forrású, angol nyelvű felhívásra benyújtott ’Carbon-Smart Heating: Sustainable solutions for South Felso-Bacska’ című pályázati projekt (a továbbiakban: EUCF) keretében megvalósuló energetikai tanulmány, beruházási koncepció elkészítésére árajánlatot kér be az alábbi – szakmai referenciákkal rendelkező – vállalkozásoktól:

· TERKA-MÉRNÖK Mérnöki és Energetikai Tanácsadó Kft. (6120 Kiskunmajsa, Iparhegyi u. 11., adószám: 26230788-2-03, elérhetőség: terbez@colonial.hu)
· Tetamax Kft. (1118 Budapest, Torbágy utca 6. VIII.28., adószám: 12294192-2-43, elérhetőség: manfai.zs@tetamax.hu)
· Civil Planning Trade Kft. (1068 Budapest, Dózsa Gy. út 102. MF 9. ajtó, adószám: 23784848-2-42, elérhetőség: radnai.norbert@planningtrade.hu)

2. A Képviselő-testület az EUCF pályázat keretében megvalósuló energetikai tanulmány, beruházási koncepció elkészítésével legjobb ajánlata alapján a TERKA-MÉRNÖK Mérnöki és Energetikai Tanácsadó Kft.-t bízza meg 9.450.000 Ft + ÁFA (27%) = 12.001.500 Ft összegben. A vállalkozás első előlegszámlájának megfizetésére (bruttó 1.200.150 Ft) a Képviselő-testület ideiglenesen – a támogatási előleg megérkezéséig – 2025. évi költségvetésében forrást biztosít.

3. A Képviselő-testület jóváhagyja az előterjesztés és a jelen határozat mellékletét képező, energetikai tanácsadásra – beruházási koncepció elkészítésére szóló megbízási szerződéstervezetet, felhatalmazza Németh Balázs polgármestert a szerződés aláírására.

Határidő: azonnal
Felelős: Németh Balázs polgármester

Operatív felelős: Száhl Imre pályázati referens

A határozatról értesül:
- kivonattal:	1. Németh Balázs polgármester
			2. Patocskai Ibolya jegyző
			3. Horváth István Attila PBÜ osztályvezető
			4. Száhl Imre pályázati referens
K. m. f.

	Németh Balázs s.k.	Patocskai Ibolya s.k.
	polgármester	jegyző

	Légrádi Mária s.k.	Nagy Gábor s.k.
képviselők, jegyzőkönyv-hitelesítők


A kivonat hiteles.
Bácsalmás, 2025. április 14.          Zobokiné Bite Gyöngyi testületi adminisztrátor

Melléklet a 84/2025. (IV. 14.) Bácsalmás v. öh. jelölésű határozathoz


»MEGBÍZÁSI SZERZŐDÉS
ENERGETIKAI TANÁCSADÁSRA

mely létrejött 
egyrészről: 
Név: Bácsalmás Város Önkormányzata 
Székhely:	6430 Bácsalmás Gr. Teleki József u. 4-8.
képviseli:	Németh Balázs polgármester
Adószám:	15724320-2-03
Pénzforgalmi jelzőszám: 51000015-10331361-00000000
továbbiakban Megbízó,

másrészről:
Név:TERKA-Mérnök Mérnöki és Energetikai Tanácsadó Kft. 
Székhely:	6120 Kiskunmajsa Iparhegyi u. 11.
Képviseli:	Kanyik Ágnes ügyvezető 
Adószám:	26230788-2-03
Cégjegyzékszám: 03-09-131384
Pénzforgalmi jelzőszám: 51700076-20035547-00000000
továbbiakban Megbízott,
együttesen: „Felek” között, az alábbi szerint: 

I. MEGBÍZÁS TÁRGYA

1.1. A Megbízó, mint a Bácsalmás Város Önkormányzata, Jánoshalma Város Önkormányzata, Mélykút Város Önkormányzata, Kecel Város Önkormányzata és Tázlár Község Önkormányzata által az EUCF pályázati felhívásra pályázatot benyújtó konzorcium vezetője megrendeli Megbízottól a pályázati támogatási kérelemben meghatározott energetikai szaktanácsadás nyújtását, a támogatott projekt keretében elnyert vissza nem térítendő támogatás költségvetésének felhasználásával egy energetikai tanulmány készítését a konzorciumban résztvevő valamennyi település energetikai fejlesztési igényére. Az energetikai szaktanácsadás pontos szakmai részleteit a benyújtott pályázat tartalmazza, az energetikai tanulmány alapját az ott megfogalmazott szakmai és más paraméterek képezik.
1.2. A 2.mellékletben csatolt beruházási koncepció sablon teljeskörű magyar nyelvű kitöltése. Az ehhez kapcsolódó számítások, leírások, elemzések és a sablonban feltüntetett, csatolandó dokumentumok, elemzések megvalósítása, csatolása.
1.3. A 3.mellékletben említett excel pénzügyi terv sablon kitöltése, ami 2025. évben kerül a TERKA-Mérnök Kft. birtokába.
1.4. A 4.mellékletben csatolt angol nyelvű Beruházási Koncepció összefoglaló sablon kitöltése, amit a Megbízó által kijelölt kapcsolattartóval közösen kerül kitöltésre.
1.5. A fenti projektelemek részletesebb bemutatását a jelen szerződés 1. számú melléklete tartalmazza.

II. MEGBÍZOTT ÁLTAL ELVÉGZENDŐ FELADATOK

2.1.	Megbízott feladatát képezi az 1.1 pontban meghatározott beruházási tervekkel kapcsolatos szakértői támogatás nyújtása, ennek keretében a tervezett projektelemek műszaki/energetikai szempontból történő megvalósíthatóságának vizsgálata, a szükséges becslések és kalkuláció elvégzése. Az egyes energetikai projektek jogi megvalósíthatósága, pénzügyi elemzése, piaci háttere az egyes projektelemekhez kapcsolódóan elkülönítve a tervezett műszaki intézkedések, piacelemzés és korlátok, a javasolt beruházási koncepció várható hatásmutatói, a tervezett intézkedések bemutatása. A pénzügyi felelősséget viselő szervezet(ek) kockázati profilja, az érintettek elemzése. A tervezett beruházás jogi megvalósíthatósága, gazdasági és pénzügyi elemzés, beruházási ütemterv kidolgozása.
2.2.	Az 1.1 pontban említett sablonok teljeskörű kitöltése a Megbízó kapcsolattartójának segédleteivel, tanácsaival történik. (a rendelkezésre álló sablonok az 2., 3. és 4. sz. mellékletben csatolásra kerültek)
2.3.	Megbízott a jelen szerződés időtartama alatt a Megbízó rendelkezésére áll, az I. pont szerinti projektelemekkel kapcsolatos műszaki-szakmai tájékoztatást és állásfoglalásokat telefonon, személyesen vagy a Megbízó kérésére e-mail útján írásban – megadja. Az EUCF felé benyújtott, kidolgozott Beruházási Koncepció elbírálása során az esetleges hiánypótlásokhoz kapcsolódóan műszaki-szakmai tájékoztatást ad és a felmerülő módosításokat, javításokat a Megbízóval együttműködve vagy annak kérésére elvégzi.
2.4.	Megbízott a tevékenységének eredményét egy szükséges terjedelmű, magyar nyelvű megvalósíthatósági tanulmányban köteles összefoglalni projektenként, melynek elektronikus példányát Megbízott legkésőbb 2025. július 30. napjáig megküldi a Megbízó részére. Ezzel egy időben elvégzi a magyar nyelvű Beruházási Koncepció sablon kitöltését is.
2.5.	Az angol nyelvű Beruházási Koncepció összefoglaló sablon kitöltése – projektekre bontva – a Megbízó által kijelölt kapcsolattartóval történő közös munkafolyamatban valósul meg, melynek határideje 2025. augusztus 30.
2.6.	A Megbízó kapcsolattartója a Megbízott részére iránymutatást biztosít bármely a Beruházási Koncepció tárgyában felmerülő kérdésre, továbbá ha a Megbízó rendelkezésére áll olyan információ, amely segít az adott feladat végrehajtásában, azt a Megbízott rendelkezésére bocsátja.



III. FELEK JOGAI ÉS KÖTELEZETTSÉGEI

3.1.	A Megbízó köteles a Megbízás ellátásához szükséges adatokat, iratanyagokat a Megbízott részére az egyedileg egyeztetett határidőben átadni. A Megbízott a Megbízótól kapott információkat valósnak fogadja el, valóságtartamát nem köteles vizsgálni. A valótlan információközlésből eredő minden hátrány következményét a Megbízó viseli.
3.2.	Abban az esetben, ha a Megbízó a Megbízott feladatellátásához szükséges adatokat nem, vagy hiányosan nyújtja át a Megbízottnak, és az adatok egyéb forrásból beszerezhetőek, úgy a Megbízó meghatalmazza a Megbízottat ezen adatok beszerzésére.

IV. MEGBÍZÁSI DÍJ, FIZETÉSI 

4.1. A II. pont szerinti feladatok ellátásért a Megbízottat megbízási díj illeti meg, melynek összege Megbízott árajánlata alapján
9.450.000 Ft + ÁFA (27%) = 12.001.500 Ft
azaz tizenkétmillió forint.
4.2.	Felek megállapodnak abban, hogy Megbízott a megbízási díj 10 %-nak megfelelő összegű előleg díjbekérő benyújtására jogosult a Megbízó által a támogatói okirat aláírását követő 10 napon belül. Ennek összege 
945.000 Ft + ÁFA (27%) = 1.200.150 Ft.
Felek megállapodnak abban, hogy Megbízó részére megérkezett támogatási előleg pénzügyi teljesülését követően Megbízott a megbízási díj 30 %-nak megfelelő összegű előleg díjbekérő benyújtására jogosult, amelynek összege
2.835.000 Ft + ÁFA (27%) = 3.600.450 Ft.
Felek megállapodnak abban, hogy a Beruházási Koncepció elkészültét követően – Megbízott által Megbízó részére bemutatott tanulmány alapján – Megbízott a tanulmányt az Irányító Hatóság részére benyújtja. Ezen szakmai teljesítést követően Megbízott a megbízási díj 20 %-nak megfelelő részteljesítési számla benyújtására jogosult, amelynek összege
1.890.000 Ft + ÁFA (27%) = 2.400.300 Ft.
Az Irányító Hatóság által átvizsgált, esetlegesen hiánypótolt, de végül elfogadott tanulmány jóváhagyó levelének megérkezését követően a Megbízott a megbízási díj hátralévő 40%-nak megfelelő végszámla benyújtására jogosult, amelynek összege
3.780.000 Ft + ÁFA (27%) = 4.800.600 Ft.
4.3.	Megbízó a Megbízott által kiállított díjbekérőket, rész- illetve végszámlát 20 napon belül, átutalással pénzügyileg teljesíti. 

V. TITOKTARTÁS

5.1.	Megbízott valamennyi alkalmazottja, valamint az általa igénybe vett közreműködő személy, a megbízás folytán tudomására jutott tényeket, adatokat, egyéb információkat a vonatkozó jogszabályokkal összhangban üzleti titokként köteles kezelni, azokról tájékoztatást, felvilágosítást a Megbízó hozzájárulása nélkül harmadik személy részére nem adhat, azokat csak a megbízás teljesítése érdekében indokolt mértékben használhatja fel. A titoktartási kötelezettség a Megbízott által készített és birtokában levő egyéb iratokra is kiterjed. A Megbízott köteles gondoskodni arról, hogy a megbízás teljesítése során közreműködő személyek és alkalmazottai titoktartási kötelezettsége fennmaradjon akkor is, ha már nem állnak vele jogviszonyban. A titoktartási kötelezettség nem terjed ki a Megbízóra, vagy a Megbízó által a fenti megbízás teljesítésével összefüggésben kijelölt harmadik személyre.
5.2.	Megbízott minden olyan kárért felelős, amely a titoktartási kötelezettség megsértéséből keletkezik.

VI. SZERZŐDÉS IDŐTARTAMA

6.1.	A Felek kijelentik, hogy a jelen szerződés a hatályba lépésétől kezdődően addig tart, amíg a település Önkormányzata által a TERKA-Mérnök Kft. által elkészített Beruházási Koncepció anyaga beküldésre kerül az Irányító Hatóság részére, majd elfogadásról szóló döntés a Megbízó részére megküldésre kerül, amelyet követően Megbízott által kiállított végszámla pénzügyi teljesítése megtörtént. Ezen átutalás napja a szerződés teljesülésének napja.
A határozott időtartam lejárta előtt a szerződés egyoldalúan csak a másik fél súlyos és ismétlődő szerződésszegésére hivatkozással szüntethető meg, Felek a rendes felmondás jogát közös megegyezéssel kizárják.
6.2.	A szerződés annak mindkét fél által történő aláírásának napján lép hatályba.

VII. EGYÉB RENDELKEZÉSEK

7.1.	A Felek egymás között a kapcsolatot elsősorban elektronikusan, e-mail útján tartják.
7.2.	Kapcsolattartók:
Megbízott részéről:
Név:		Terbe Zoltán
Telefonszám:	+36 (30) 982-8841
E-mail cím:	terbez@colonial.hu, illetve totye56@gmail.com
Megbízó részéről:
Név:		Száhl Imre
Telefonszám:	+36 (30) 466-2513
E-mail cím: 	szahl.imre@bacsalmas.hu 
Megbízó részéről teljesítési igazolásra és pénzügyi teljesítés utasításra az alábbi személy jogosult:
Név:		Németh Balázs polgármester
Telefonszám:	+36 (30) 950-1423
E-mail cím:	polgarmester@bacsalmas.hu 
7.3.	A Megbízott – amennyiben azt tartalmuk miatt indokoltnak tartja – a Megbízó részére szóló küldeményeket tértivevényes levélben, avagy nem tértivevényes küldeményként küldi meg a Megbízónak. A Megbízott által postára adott iratokat (pl. számla), a postára adást követő 5. munkanapon kézbesítettnek kell tekinteni, a tértivevényes küldeményt pedig a kézbesítés megkísérlésének napján kézbesítettnek kell tekinteni, ha a címzett az átvételt megtagadta. Ha a szerződésben megadott címre történő kézbesítése azért volt sikertelen, mert a címzett az iratot nem vette át (az az a Szolgáltatóhoz "nem kereste", "elköltözött", "ismeretlen", stb. jelzéssel érkezett vissza), a küldeményt a postai kézbesítés második megkísérlésének napját követő ötödik munkanapon kézbesítettnek a címzettel közöltnek kell tekinteni, akkor is, ha a küldeményről, vagy annak tartalmáról a címzett ténylegesen nem szerzett tudomást.
7.4.	A Megbízottnak felróható okból történt késedelmes teljesítés esetén Megbízó késedelmi kötbérre jogosult. A késedelmi kötbér napi mértéke a nettó szerződéses ellenérték 1,5 %-a, maximum a teljes nettó szerződéses ellenérték 20%-a késedelmi kötbér megfizetése nem mentesíti Megbízottat a munka befejezésének kötelezettsége alól.
7.5.	Megbízott által vállalt feladat a Megbízottnak felróható nem teljesítése esetére a Megbízott meghiúsulási kötbért köteles fizetni. A meghiúsulási kötbér mértéke: a Megbízott által nem teljesített szerződés teljes nettó megbízási díjának 30%-a.
7.6.	A Megbízott részéről történő hibás teljesítés esetén Megbízott köteles a hibával érintett nettó szerződéses ellenérték 0,5%-nak/nap megfelelő hibás teljesítési kötbért fizetni. A hibás teljesítési kötbér maximális mértéke a teljes nettó szerződéses ellenérték 20%-a. Megbízó a hibás teljesítési kötbér összegét jogosult a Megbízott által kiállított végszámla pénzügyi teljesítésekor, annak fizetendő összegéből levonni.
7.7.	Megbízó a kötbéren felüli kárát is jogosult érvényesíteni.
7.8.	Felek rögzítik, hogy a jelen szerződés időtartama alatt, valamint azt követően is, kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az információs önrendelkezési jogról és az információszabadságról szóló 2011. évi CXII. törvény („Infotv.”), valamint a természetes személyeknek a személyes adatok kezelése tekintetében történő védelméről és az ilyenadatok szabad áramlásáról, valamint a 95/46/EK rendelet hatályon kívül helyezéséről szóló Európai Parlament és a Tanács (EU) 2016/679. számú rendelet („GDPR”) rendelkezéseit.
7.9.	Felek rögzítik továbbá, hogy a jelen szerződéses együttműködés során személyes adatokat csak és kizárólag a jelen szerződés teljesítéséhez szükséges mértékben kezelnek a másik fél munkavállalóiról, közreműködőiről, illetve teljesítési segédjeiről. Ezeket az adatokat bizalmasan kezelik, és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat nem adják át, nem hozzák nyilvánosságra és nem teszik hozzáférhetővé. Felek egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet.
7.10.	Felek egybehangzóan rögzítik, hogy a DPR 5. cikk (1) bekezdés b) pontja alapján kifejezetten jogszerűnek tekintik mindazon személyes adataiknak a másik szerződő fél általi kezelését, amely célból és mértékben ez az adatkezelés a jelen szerződés teljesítéséhez a másik félnek szükséges.
7.11.	Az államháztartásról szóló 2011. évi CXCV. törvény (továbbiakban: Áht.) 41. § (6) bekezdésére figyelemmel nem köthető olyan jogi személlyel, jogi személyiséggel nem rendelkező szervezettel érvényesen visszterhes szerződés, illetve létrejött ilyen szerződés alapján nem teljesíthető kifizetés, amely szervezet nem minősül átlátható szervezetnek. Az átlátható szervezet meghatározását a nemzeti vagyonról szóló 2011. évi CXCVI. törvény 3.§ (1) bekezdés 1. pontja tartalmazza. A kötelezettséget vállaló ezen feltétel ellenőrzése céljából, a szerződésből eredő követelések elévüléséig az Áht. 55. § szerint jogosult a jogi személy, jogi személyiséggel nem rendelkező szervezet átláthatóságával összefüggő, az 55.§-ban meghatározott adatokat kezelni azzal, hogy ahol az Áht. 55. § kedvezményezettről rendelkezik, azon a jogi személyt, jogi személyiséggel nem rendelkező szervezetet kell érteni. Jogszabály további feltételeket is megállapíthat a visszterhes szerződések megkötésének vagy azok alapján történő kifizetések feltételeként. Megbízott jelen szerződés  aláírásával nyilatkozik arról, hogy az Áht. 41.§ (6) bekezdése értelmében a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezetnek minősül és kötelezettséget vállal egyben arra, hogy amennyiben a nyilatkozatban foglalt tartalom változik, erről a Megbízót haladéktalanul tájékoztatja.
7.12.	Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény, illetve a vonatkozó egyéb jogszabályok az irányadóak.
7.13.	Felek kijelentik, hogy a jelen szerződés megkötésére és aláírására megfelelő jogkörrel rendelkeznek.

Jelen szerződés 2 (két) egymással szó szerint mindenben megegyező eredeti példányban készült – melyből 1 (egy) példány Megbízót, 1 (egy) példány Megbízottat illeti meg, és amelyet Szerződő Felek annak elolvasása és értelmezése után, mint akaratukkal mindenben megegyezőt jóváhagyólag írtak alá.

Bácsalmás, 2025. április ….

--------------------------------------------------------------			------------------------------------------------------
Németh Balázs						     Kanyik Ágnes
Bácsalmás Város Önkormányzat				              TERKA-Mérnök Kft.
polgármester						       ügyvezető«
